# Konfigurácia značky nástroja ILT

## Spárovanie značky nástroja ILT s ILT Base Station

- Značka nástroja ILT musí byť pri párovaní vo vzdialenosti do 5 m od ILT Base Station.

- Uistite sa, že značka nástroja ILT je napájaná, LED svetlá značky nástroja ILT by mali svietiť.

1. Na domovskej obrazovke zvoľte Konfigurácia a potom zvoľte Značka nástroja.

2. Na obrazovke Značka nástroja zvoľte Nastaviť značku nástroja. Dostupné značky nástroja ILT sa uvedú pomocou ID značky nástroja ILT.
   Zvolená značka nástroja ILT je uvedená ako Aktívna.

   ID značky nástroja nájdete na značke nástroja ILT.

## Nastavenie typu nástroja

Zvolením typu nástroja (uťahovačka s pištoľovou rukoväťou alebo uhlová uťahovačka) zabezpečte, aby bola zobrazená os orientácie v súlade s osou nástroja.

1. Na domovskej obrazovke zvoľte Konfigurácia a potom zvoľte Značka nástroja.

2. Na obrazovke Značka nástroja zvoľte Typ nástroja.

3. Zvoľte buď Uťahovačka s pištoľovou rukoväťou alebo Uhlová uťahovačka.

## Nastavenie činiteľa filtra

Činiteľ filtra (0 – 1) určuje, nakoľko sa filtruje meranie vzdialenosti. Vyšší činiteľ filtra poskytuje stabilnejšie, ale pomalšie merania vzdialenosti. Nižší činiteľ filtra poskytuje rýchlejšie, ale menej stabilné merania. Toto je rozšírené nastavenie, odporúčaná hodnota je 0,25.

1. Na domovskej obrazovke zvoľte Konfigurácia a potom zvoľte Značka nástroja.

2. Na obrazovke Značka nástroja zvoľte Činiteľ filtra.

3. Zadajte Činiteľ filtra, potom zvoľte OK.

## Ofset vzdialenosti

V dôsledku prostredia môže mať meranie vzdialenosti v niektorých prípadoch stály ofset. Ofset vzdialenosti sa v týchto prípadoch môže použiť na elimináciu chyby v meraní. Toto je rozšírené nastavenie, odporúčaná hodnota je 0.

1. Na domovskej obrazovke zvoľte Konfigurácia a potom zvoľte Značka nástroja.

2. Na obrazovke Značka nástroja zvoľte Ofset vzdialenosti.

3. Zadajte ofset, potom zvoľte OK.

Relevantné informácie

- Prehľad systému